CELEX: 32004D0832
Language: lt
Date: 1102032000000
Title: 2004/832/EB: 2004 m. gruodžio 3 d. Komisijos sprendimas, patvirtinantis klasikinio kiaulių maro išnaikinimo tarp laukinių kiaulių ir neatidėliotinos jų vakcinacijos Šiaurės Vogėzuose, Prancūzijoje, planą (pranešta dokumentu Nr. K(2004) 4538)Tekstas svarbus EEE

4.12.2004   
            
            
               LT
            
            
               Europos Sąjungos oficialusis leidinys
            
            
               L 359/62
            
         
      KOMISIJOS SPRENDIMAS
   
   2004 m. gruodžio 3 d.
   patvirtinantis klasikinio kiaulių maro išnaikinimo tarp laukinių kiaulių ir neatidėliotinos jų vakcinacijos Šiaurės Vogėzuose, Prancūzijoje, planą
   (pranešta dokumentu Nr. K(2004) 4538)
   (autentiškas tik tekstas prancūzų kalba)
   (Tekstas svarbus EEE)
   (2004/832/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalies antrą pastraipą ir 20 straipsnio 2 dalį,
   kadangi:
   
               (1)
            
            
               2002 metais laukinių kiaulių populiacijoje Prancūzijos Moselle ir Meurthe-et-Moselle departamentuose buvo patvirtintas klasikinis kiaulių maras. Tuo metu tik Thionville regionas Moselle departamento šiaurinėje dalyje buvo paveiktas ligos. Šiuo metu atrodo, kad šiame regione liga yra visiškai kontroliuojama.
            
         
               (2)
            
            
               Komisijos sprendimu 2002/626/EB (2) buvo patvirtintas Prancūzijos pateiktas klasikinio kiaulių maro išnaikinimo tarp laukinių kiaulių Moselle ir Meurthe-et-Moselle departamentuose planas.
            
         
               (3)
            
            
               Prancūzija taip pat parengė intensyvią klasikinio kiaulių maro laukinių kiaulių populiacijoje Ardėnų,Meurthe-et-Moselle, Moselle ir Bas-Rhin departamentuose, besiribojančiuose su Belgija, Vokietija ir Liuksemburgu, tyrimo programą. Ta programa yra vykdoma iki šiol.
            
         
               (4)
            
            
               Klasikinis kiaulių maras laukinių kiaulių populiacijoje buvo taip pat patvirtintas Bas-Rhin regione, iš kurio jis išplito į Moselle departamento šiaurės-rytų dalį Šiaurės Vogėzų regione. Buvo nustatyta, kad šią antrąją epidemiją sukėlė skirtingo kamieno virusas ir kad jis vystėsi kitaip negu Thionville regione nustatytas virusas.
            
         
               (5)
            
            
               Todėl Prancūzija pateikė patvirtinimui klasikinio kiaulių maro išnaikinimo laukinių kiaulių populiacijoje Šiaurės Vogėzų regione planą. Be to, kadangi ši valstybė narė tame regione numato pradėti laukinių kiaulių vakcinaciją, ji taip pat pateikė patvirtinimui neatidėliotinos vakcinacijos planą.
            
         
               (6)
            
            
               Prancūzijos valdžios institucijos leido naudoti gyvą praskiestą vakciną prieš klasikinį kiaulių marą (C kamienas), skirtą laukinių kiaulių imunizavimui naudojant masalą.
            
         
               (7)
            
            
               Buvo apsvarstyti Prancūzijos pateikti klasikinio kiaulių maro išnaikinimo laukinių kiaulių populiacijoje ir neatidėliotinos jų vakcinacijos Šiaurės Vogėzų regione planai ir nustatyta, kad jie atitinka Direktyvos 2001/89/EB nuostatas.
            
         
               (8)
            
            
               Skaidrumo tikslais reikėtų šioje direktyvoje nustatyti geografines teritorijas, kuriose turi būti įgyvendinami ligos išnaikinimo ir vakcinacijos planai.
            
         
               (9)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Prancūzijos pateiktas klasikinio kiaulių maro išnaikinimo planas priedo 1 punkte nurodytoje teritorijoje laukinių kiaulių populiacijoje yra patvirtinamas.
   2 straipsnis
   Prancūzijos pateiktas laukinių kiaulių neatidėliotinos vakcinacijos planas priedo 2 punkte nurodytoje teritorijoje yra patvirtinamas.
   3 straipsnis
   Prancūzija nedelsdama imasi šiam sprendimui įvykdyti reikalingų priemonių ir jas paskelbia. Apie tai ji nedelsdama praneša Komisijai.
   4 straipsnis
   Šis sprendimas skirtas Prancūzijos Respublikai.
   
      Priimta Briuselyje, 2004 m. gruodžio 3 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 316, 2001 12 1, p. 5. Direktyva su pakeitimais, padarytais 2003 m. Stojimo aktu.
   
      (2)  OL L 200, 2002 7 30, p. 37.
   
      PRIEDAS
      1.   Teritorijos, kuriose bus įgyvendinamas ligos išnaikinimo planas
      A.   Užkrėsta zona
      Bas-Rhin ir Moselle departamento teritorija, išsidėsčiusi: į vakarus nuo D 264 kelio – nuo sienos su Vokietija ties Wissembourg iki Soultz sous Forêts; į šiaurę nuo D 28 kelio – nuo Soultz sous Forêts iki Reichshoffen (visa Reichshoffen savivaldybės teritorija priklauso šiai teritorijai); į rytus nuo D 62 kelio – nuo Reichshoffen iki Bitche ir į rytus nuo D 35 kelio – nuo Bitche iki Vokietijos sienos (Ohrenthal); į pietus nuo Vokietijos sienos – nuo Ohrenthal iki Wissembourg ir 5–10 km ruožas apie šią zoną, kurioje taikoma vakcinacija.
      B.   Stebėjimo zona
      Bas-Rhin ir Moselle departamentų teritorija, išsidėsčiusi į šiaurę nuo A4 greitkelio – nuo Strasbūro iki Herbitzheim ir į rytus nuo Houillères kanalo bei Sarre upės – nuo Herbitzheim iki Sarreguemines.
      2.   Teritorijos, kuriose bus įgyvendinamas neatidėliotinos vakcinacijos planas
      Bas-Rhin ir Moselle departamento teritorija, išsidėsčiusi: į vakarus nuo D 264 kelio – nuo sienos su Vokietija ties Wissembourg iki Soultz sous Forêts; į šiaurę nuo D 28 kelio – nuo Soultz sous forêts iki Reichshoffen (visa Reichshoffen savivaldybės teritorija priklauso šiai teritorijai); į rytus nuo D 62 kelio – nuo Reichshoffen iki Bitche ir į rytus nuo D 35 kelio – nuo Bitche iki Vokietijos sienos (Ohrenthal); į pietus nuo Vokietijos sienos – nuo Ohrenthal iki Wissembourg ir 5–10 km ruožas apie šią zoną.